ফকার এফ২৭ ফ্রেন্ডশিপ
ফকার এফ ২৭ ফ্রেন্ডশিপ হল ডাচ কোম্পানি ফকারের তৈরী দুইটি টার্বোপ্রপ ইঞ্জিনবিশিষ্ট স্বল্প পাল্লার ছোট আকারের বিমান। এই বিমানটি সাধারনত ৪৮ থেকে ৫৬ জন যাত্রী বহন করতে সক্ষম। ১৯৫৫ সাল থেকে আজ পর্যন্ত এই বিমানটি বিশ্বের বিভিন্ন এয়ারলাইন্স কোম্পানিতে ব্যবহৃত হয়ে আসছে। ফকার কোম্পানি প্রায় ৫৮৬ টি এফ ২৭ তৈরী করার পর ১৯৮৭ সালে এর উৎপাদন বন্ধ করে দেয়। এই বিমানটি পঞ্চাশের দশকের ব্যবসা সফল বিমান ম্যাকডোনাল ডগলাস ডিসি-৩ কে প্রতিস্থাপন এবং একই প্রকারের অন্যান্য কিছু বিমানের সাথে প্রতিযোগিতার জন্য নকশা করা হয়েছিল। প্রথমদিকে বিমানটি রোলস রয়েস ইঞ্জিন দিয়ে ২৮ জন যাত্রী জন্য নকশা করা হয়েছিলো কিন্তু পরবর্তীতে বিভিন্ন সময়ে নকশায় পরিবর্তন করে এর ধারনক্ষমতা ক্ষেত্রবিশেষে ৫৬ পর্যন্ত উন্নিত করা হয়।